Ben Amir

Muhammad Amir bin Sabaruddin (Jawi: محمد بن أمير صبرالدين; lahir 13 Mei 1990) ialah seorang pelakon dan model Malaysia. Kerjaya beliau bermula sebagai salah seorang finalis Hero Remaja 2011/2012. Antara drama lakonan beliau ialah Playboy Itu Suami Aku (2013), Suri Hati Mr. Pilot (2016), Cinta Tiada Ganti (2018) dan Sweet Dreams (2019).

Kehidupan awal
Ben dilahirkan pada 13 Mei 1990 di Kuala Lumpur, dan merupakan anak keempat dari lima adik-beradik. Beliau menerima pendidikan di Universiti Teknologi MARA (UiTM) kampus Lendu, Melaka dalam jurusan Diploma Pengajian Perniagaan.

Kerjaya
Ben merupakan finalis Hero Remaja 2012 disamping Fattah Amin (juara), Syafiq Kyle, Hafidz Roshdi, Nazrief Nazri, Hafreez Adam, Fendy Bakry, dan Saharul Ridzwan yang dimana kesemua mereka mencipta nama sebagai pelakon drama dan filem. 

Selepas Hero Remaja tamat, Ben ditawarkan membintangi drama Fira Ayuni lakonan Faralyna Idris, seterusnya berlakon di samping rakan seperjuagannya, Fattah dan Nur Risteena dalam drama adaptasi novel Playboy Itu Suami Aku, melakonkan watak Sam. Kerjaya filem Ben bermula pada 2015 menerusi filem Romeo Kota arahan Aaron Aziz lakonan Aaron sendiri dan pelawak Nabil Ahmad.

Kejayaan beliau hadir pada 2016, yang mana beliau berlakon sebagai Dr. Muslim atau Mus dalam drama adaptasi novel Suri Hati Mr. Pilot lakonan Neelofa dan Fattah Amin.

Dari 1 Januari sehingga 24 Februari 2018, Ben memegang watak sebagai Kamal dalam drama Sejadah Untuk Dia arahan Rahila Ali dengan idea asal oleh Syamsul Yusof terbitan Skop Productions. Ia turut dibintangi oleh Adi Putra, Rashidi Ishak, Noorkhiriah, Tania Hudson dan Wawa Zainal.

Dari 10 Julai hingga 26 November 2018, beliau digandingkan bersama Aedy Ashraf dan Nelydia Senrose dalam drama adaptasi telenovela Filipina Cinta Tiada Ganti; memegang watak sebagai Khairil. Ia mengisahkan percintaan Ara dan Mukhriz yang penuh dengan ujian.

Ben menjadi salah seorang dari pelakon yang terlibat dalam sitkom Spanar Jaya X yang  bersiaran di TV3 pada 2 Februari hingga 27 April 2019. Diarahkan oleh Ahmad Idham (pelakon asal Spanar Jaya), sitkom ini turut dibintangi oleh Uqasha Senrose, Douglas Lim dan Sangeeta Krishnasamy. Beliau memegang watak Zaki, bapa tunggal dan ‘Chief Foreman’ di bengkel Spanar Jaya.Arina Azlan (22 Disember 2018). Ben selesa ambil masa Kosmo!. Dicapai pada 16 Januari 2019.Saya tiada masalah bekerja dengan sesiapa: Ben Amir Sinar Harian (19 Disember 2018). Dicapai pada 16 Januari 2019.Kenneth Chaw (28 Februari 2019). Spanar Jaya is back!, meet Ben Amir, the show’s new chief mechanic  Star2. Dicapai pada 25 Ogos 2019.

Pada Ogos 2019, Ben telah mendapat tawaran melakonkan watak Qash Adam dalam Sweet Dreams arahan Michael Ang yang bersiaran di Astro Ria, lakonan bersama Mira Filzah.Qarami Hashim (25 Ogos 2019). Mira Filzah, Ben Amir nampak serasi bersama! Ini 10 perkara yang ramai tak tahu tentang hero ‘Sweet Dreams’ mSTAR Online. Dicapai pada 30 Ogos 2019. Drama ini turut dibintangi oleh Sean Lee, Datin Nina Juren, Yuna Rahim, Nasz Sally, Yusuf Bahrin, PU Azman, Didi Astillah dan Roy Azman.Sudirman Mohd Tahir (17 Ogos 2019). Qash Adam serlah bakat Ben Harian Metro. Dicapai pada 25 Ogos 2019.

Beliau juga menjadi duta Astro untuk slot Ramadhan 2020 bersama Nabil Ahmad, Sherry Alhadad, Hael Husaini, Ernie Zakri, Chubby dan Shiha Zikir.

Kehidupan peribadi
Pada Disember 2025, Ben telah mendirikan rumah tangga bersama kekasih lamanya, Maiya, yang juga dikenali sebagai Liana Alara, dalam sebuah majlis perkahwinan yang berlangsung di Kuala Lumpur, Malaysia. 

Ben ialah seorang yang pemalu. Ben dikatakan mempunyai wajah seiras Lisa Surihani, malah seperti adik beradik. 

Ben menjalani perintah berkurung selepas kembalinya dari sesi penggambaraan untuk drama baru di Scotland bersama beberapa krew dan pelakon termasuk Puteri Aishah yang disahkan positif COVID-19. Namun begitu beliau telah didapati negatif selepas pulang awal ke Malaysia pada 23 Mac 2020.

Filemografi

Videografi

Muzik video
 Tahun Tajuk lagu Penyanyi 2019 "Racun Hati"  Ara Johari

Anugerah dan pencalonan
 Tahun Anugerah Kategori Karya tercalon Keputusan 2011/2012 Hero Remaja 2011/2012   Finalis  2019 Konsert Throwbaek 2019 Bintang Baru Nak Up  Sweet Dreams  2020 Anugerah MeleTOP Era 2020 Pelakon MeleTOP Sweet Dreams  Anugerah Bintang Popular Berita Harian ke-33 Pelakon TV Lelaki Popular Ben Amir Pelakon TV Lelaki Popular ABPBH 33 Berita Harian. 13 November 2020. Dicapai pada 14 November 2020.   Gandingan Serasi Drama Popular (online) (bersama Mira Filzah) Sweet Dreams  Anugerah Melodi Drama Sangat Stylo Sangat   Gempak Most Wanted 2020 Artis Bujang Tergempak   2021 Anugerah Bintang Popular Berita Harian ke-34 Pelakon TV Lelaki Popular Ben Amir pertahan trofi Berita Harian. 13 November 2021. Dicapai pada 14 November 2021.    2025 Anugerah Bintang Popular Berita Harian ke-37 Aktor Filem Popular  

 Rujukan 

Pautan luar






Kategori:Kelahiran 1990
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Alumni Universiti Teknologi MARA
Kategori:Pelakon televisyen Malaysia
Kategori:Peserta Hero Remaja
Kategori:Peragawan Malaysia
Kategori:Pelakon filem Malaysia
Kategori:Orang dari Kuala Lumpur